The Guardian nashri palovni eng yaxshi ko‘cha taomlari ro‘yxatiga kiritdi

Britaniyaning The Guardian nashri o‘zbek palovini eng yaxshi ko‘cha taomlari o‘nligiga kiritdi.
«O‘zbekistonning qayerida bo‘lmang, ochiq olovda tayyorlanadigan palov mamlakatning hamma joyida uchraydigan ko‘cha taomiga o‘xshaydi. U asosan guruch, go‘sht va sabzavotlardan tayyorlanadi. Toshkentning markaziy oziq-ovqat bozorida yurar ekanmiz, uzun o‘rindiqda tushlik qilib o‘tirgan mehmondo‘st ishchilar bizga bu mazali taomdan totib ko‘rishni taklif qilishdi. Mehmondo‘stlikning ajoyib namunasi», - deyiladi maqolada.
Mazkur ro‘yxatdan shuningdek, fransuzcha quymoq, rumincha bo‘g‘irsoq, nepalcha lag‘mon, meksikancha baliq va bangkokcha cho‘chqa go‘shti o‘rin olgan.